

Εθνικό Επιμελητηριακό Δίκτυο Ελληνίδων Γυναικών

Επιχειρηματιών και Στελεχών Επιχειρηματικών Φορέων (ΕΕΔΕΓΕ)

Ταχ. Δ/νση: Ακαδημίας 5-7,

ΤΚ: 106 71, Αθήνα

Τηλ: 2122543187

Email: grammateia@eedege.gr

url: www.eedege.gr

**ΑΠΟΤΕΛΕΣΜΑΤΑ ΔΗΜΟΣΙΑΣ ΔΙΑΒΟΥΛΕΥΣΗΣ**

(Το έντυπο αποστέλλεται στην ΕΥΔ Προγράμματος «Ψηφιακός Μετασχηματισμός»)

|  |  |
| --- | --- |
| Αρ. Πρωτ. Ανακοίνωσης Διαβούλευσης | 641-08/07/2024 |
| Μοναδικός κωδικός / Ημ/νία δημοσίευσης | 2024DIAB28688 |
| Ημερομηνία λήξης δημόσιας διαβούλευσης | 26/07/2024 |
| Τίτλος Πράξης | Υλοποίηση προγραμμάτων αναβάθμισης επιπέδου ψηφιακών δεξιοτήτων (upskilling) σε θέματα αξιοποίησης και διαχείρισης καινοτόμων ψηφιακών τεχνολογιών ανάλυσης και αξιοποίησης μεγάλου όγκου δεδομένων για εργαζόμενους σε ΜΜΕ |
| Τίτλος Σχεδίου Διακήρυξης προς διαβούλευση | Ενέργειες Συμβουλευτικής και Κατάρτισης εργαζομένων |
| Διάρκεια Διαβούλευσης | 15 ημέρες |
| Φορέας (Αναθέτουσα Αρχή) | Εθνικό Επιμελητηριακό Δίκτυο Ελληνίδων Γυναικών Επιχειρηματιών και Στελεχών Επιχειρηματικών Φορέων (ΕΕΔΕΓΕ) |
| e-mail | grammateia@eedege.gr |
| Ηλεκτρονική Διεύθυνση διαβούλευσης (φορέα) | www.eedege.gr |

Αναφορικά με τη Δημόσια Διαβούλευση του ανωτέρω διαγωνισμού με τίτλο «Ενέργειες Συμβουλευτικής και Κατάρτισης εργαζομένων» που θα υλοποιηθεί στο πλαίσιο των Υποέργων 4 και 6, τα σχόλια που ελήφθησαν επεξεργάστηκαν από την Αναθέτουσα Αρχή και προέκυψε ο παρακάτω Πίνακας Αποτελεσμάτων Δημόσιας Διαβούλευσης:

**ΠΙΝΑΚΑΣ ΑΠΟΤΕΛΕΣΜΑΤΩΝ ΔΗΜΟΣΙΑΣ ΔΙΑΒΟΥΛΕΥΣΗΣ**

| **Α/Α** | **Σχόλιο ή Παρατήρηση (ή κοινή ομάδα παρατηρήσεων)** *(με παραπομπή στο σχέδιο της διακήρυξης (άρθρο, παράγραφος.)* | **Απάντηση Δικαιούχου (Αποδοχή/Απόρριψη):** | **Ενσωματώθηκε στο Σχέδιο Διακήρυξης (Ναι/Όχι):** | **Τεκμηρίωση Απάντησης** | **Ημερομηνία Υποβολής Σχολίου ή Παρατήρησης** |
| --- | --- | --- | --- | --- | --- |
| **1** | **Παράρτημα Ι – Αναλυτική Περιγραφή Φυσικού και Οικονομικού Αντικειμένου**  Στο Παράρτημα Ι - Αναλυτική Περιγραφή Φυσικού και Οικονομικού Αντικειμένου της Σύμβασης, θα πρέπει να συμπληρωθούν οι Εκπαιδευτικές Ενότητες ανά εκπαιδευτικό πρόγραμμα, καθώς είναι απαραίτητο για την πλήρη κατανόηση του περιεχομένου εκάστου εκπαιδευτικού προγράμματος. | **Αποδοχή** | **Ναι** | Προστέθηκαν ώστε να παρέχουν στους υποψήφιους οικονομικούς φορείς ουσιαστική πληροφόρηση για το περιεχόμενο των εκπαιδευτικών προγραμμάτων που καλούνται να προετοιμάσουν για τις ανάγκες του παρόντος Έργου. | **25-07-2024** |
| **2** | **Παράρτημα ΙΙΙ – Πίνακες Συμμόρφωσης**  Στο Παράρτημα ΙΙΙ θα πρέπει να συμπληρωθεί το σημείο Α/Α 6 της στήλης «Προδιαγραφές» του Πίνακα Συμμόρφωσης, που είναι κενό. | **Αποδοχή** | **Ναι** | Συμπληρώθηκε καθώς εκ παραδρομής δεν είχε συμπληρωθεί | **25-07-2024** |
| **3** | Το υπό Διαβούλευση Τεύχος Διακήρυξης αφορά στην παροχή υπηρεσιών συμβουλευτικής και επαγγελματικής κατάρτισης με ομάδα στόχο τους εργαζόμενους του ιδιωτικού τομέα. Σύμφωνα με το Φυσικό Αντικείμενο και συγκεκριμένα την ενέργεια της επαγγελματικής κατάρτισης, τα εκπαιδευτικά προγράμματα θα είναι διάρκειας 135 ωρών. Λαμβάνοντας υπόψη την ομάδα στόχο, που είναι εργαζόμενοι, η διάρκεια των 135 ωρών διαμορφώνουν ένα αρκετά απαιτητικό πρόγραμμα που ενδεχομένως δυσκολέψει σημαντικά τη συμμετοχή των υποψήφιων ωφελούμενων. Με γνώμονα την ορθή υλοποίηση του προγράμματος και την αποφυγή περιστατικών πρόωρης διακοπής της παρακολούθησής του από μεριάς ωφελούμενων, προτείνεται η μείωση των ωρών κατάρτισης κάτω των 100 έναντι των 135 που προτείνονται τώρα. Παράλληλα, δεδομένης της αναγκαιότητας προσαρμογής των εργαζομένων στα νέα τεχνολογικά και καινοτομικά δεδομένα που σταδιακά ενσωματώνονται στην πλειονότητα των κλάδων και τομέων εργασίας, προτείνεται να αυξηθεί ο αριθμός των εν δυνάμει ωφελούμενων, προωθώντας και διαφυλάττοντας, με τον τρόπο αυτό, τις ευρωπαϊκές αξίες της συμπερίληψης και ισότιμης πρόσβασης στην δια βίου μάθηση και κατάρτιση. | **Αποδοχή** | **Ναι** | Λαμβάνοντας υπόψη τα ωράρια εργασίας των εργαζομένων του ιδιωτικού τομέα και του περιορισμένου χρόνου που έχουν στην διάθεσή τους, την αναγκαιότητα προσαρμογής της υπάρχουσας αγοράς εργασίας στα νέα τεχνολογικά δεδομένα και την αναβάθμιση των γνώσεων και δεξιοτήτων του συνόλου του εργατικού δυναμικού της χώρας, καθώς και τη μοναδική ευκαιρία που δίνεται μέσω αυτής της πρόσκλησης ώστε όσο το δυνατόν περισσότεροι εργαζόμενοι να εναρμονιστούν στις επιταγές της 4ης βιομηχανικής επανάστασης και των νέων τεχνολογιών/ επιτευγμάτων, αποφασίσαμε:   * Μείωση των ωρών κατάρτισης σε 80, ώστε η παρακολούθηση των εργαζομένων να χαρακτηρίζεται από ευελιξία * Αύξηση του αριθμού των ωφελούμενων από 3472 σε 5353, ώστε να δοθεί η δυνατότητα σε περισσότερους εργαζομένους να παρακολουθήσουν το εν λόγω πρόγραμμα, αυξάνοντας τις γνώσεις και τις δεξιότητες στον ραγδαία εξελισσόμενο τομέα των νέων τεχνολογιών. | **25-07-2024** |
| **4** | **2.2.7 Πρότυπα διασφάλισης ποιότητας**  Να εξαλειφθεί τελείως η απαίτηση της παραγράφου 2.2.7 Πρότυπα διασφάλισης ποιότητας για πιστοποιητικό συμμόρφωσης με το πρότυπο ΕΛΟΤ 1439:2013 «Οργανισμός φιλικός σε πολίτες με αναπηρία ‐ Απαιτήσεις και συστάσεις».  Πως προκύπτει η ανάγκη της συγκεκριμένης απαίτησης για τα Κ.Δ.Β.Μ.;  Το συγκεκριμένο πρότυπο αφορά για όλα τα νέα κτίρια (πλην των κατοικιών) όπου επιβάλλεται η εξασφάλιση της οριζόντιας και κατακόρυφης προσπέλασης από άτομα με αναπηρία / εμποδιζόμενα άτομα σε όλους τους εσωτερικούς και τους εξωτερικούς χώρους καθώς επίσης και η πρόβλεψη για κατασκευή WC AMEA.  Σε ένα πρόγραμμα κατάρτισης αποκλειστικά με την μέθοδο σύγχρονης ή/και ασύγχρονης, γιατί απαιτείται;  Εξάλλου, το ΦΕΚ για την αδειοδότηση των Κ.Δ.Β.Μ. «Ίδρυση, αδειοδότηση και πιστοποίηση ποιότητας των Κ.Δ.Β.Μ.» περιλαμβάνει όρους για την προσβασιμότητα ΑμΕΑ υιοθετώντας τις οδηγίες Σχεδιασμού «Σχεδιάζοντας για όλους» του Γραφείου Μελετών ΑμεΑ του ΥΠΕΧΩΔΕ, όπως θεσμοθετήθηκαν με το άρθρο 27 του ν. 4067/2012 «Νέος Οικοδομικός Κανονισμός» (Α’ 79). | **Αποδοχή** | **Ναι** | Η θέσπιση κριτηρίων επιλογής ως προς τη διασφάλιση ποιότητας είναι σημαντική, αυτοτελής και συμπληρωματική προς οποιοδήποτε νομικό/ θεσμικό πλαίσιο. Σε κάθε περίπτωση δεδομένης της πρόσφατης εισαγωγής του εν λόγω προτύπου και απαίτησης από την ΕΑΔΗΣΥ, αλλά και της φύσης του έργου (εξ αποστάσεως κατάρτιση), η αναθέτουσα θεωρεί ότι πληρείται ο στόχος για προσβασιμότητα από την άθροιση των λοιπών κριτηρίων της διακήρυξης | **25-07-2024** |
| **5** | **2.2.6.1 Τεχνική Ικανότητα**  Στο υπό Διαβούλευση Τεύχος Διακήρυξης, στο άρθρο 2.2.6.1 αναφέρεται:  Ι. τουλάχιστον ένα (1) έργο ΣΕΚ, που περιλαμβάνει ενέργειες κατάρτισης και συμβουλευτικής, του οποίου ο προϋπολογισμός να υπερβαίνει το 75% του προϋπολογισμού της παρούσης (2.942.520€ Χ 75% = 2.206.890 €).  II. τουλάχιστον ένα (1) έργο ΣΕΚ, που περιλαμβάνει ενέργειες κατάρτισης και συμβουλευτικής, με ομάδα στόχο εργαζόμενους του ιδιωτικού τομέα, του οποίου o προϋπολογισμός να υπερβαίνει το 50% του προϋπολογισμού της παρούσης (2.942.520€ Χ 50% = 1.471.260 €).  Η απαίτηση του ενός (1) έργου περιορίζει τον υγιή ανταγωνισμό μιας και η κάλυψη της μπορεί να γίνει μόνο από συγκεκριμένους παρόχους. Η ολοκλήρωση έργων στην τελευταία τριετία έχει πραγματοποιηθεί από ελάχιστους αναδόχους, γεγονός που τους δίνει συγκριτικό πλεονέκτημα  Να αναδιατυπωθεί η απαίτηση με την προσθήκη πως δύναται να καλυφθεί από περισσότερες από μία συμβάσεις και σε περίπτωση ένωσης οικονομικών φορέων, η προαναφερθείσα απαιτούμενη εμπειρία δύναται να προκύπτει αθροιστικά από όλα τα μέλη της. | **Απόρριψη** | **Όχι** | Η απαίτηση επαγγελματικής εμπειρίας εισάγει αθροιστικό κριτήριο επιλογής, το οποίο κινείται σε λογικά πλαίσια λαμβάνοντας υπόψη τα παραληφθέντα έργα της τελευταίας τριετίας, τα οποία είναι επαρκή σε ποσότητα και σε προϋπολογισμό, λόγω της πρόσφατης ολοκλήρωσης του ΕΣΠΑ 20214-2020, ώστε να διασφαλίσει στην αναθέτουσα επαρκή ανταγωνισμό, αλλά ταυτόχρονα να θέτει ένα ελάχιστο κατώφλι επαγγελματικής εμπειρίας σε σύνολο ωφελούμενων (γενικά), αλλά και σε επιμέρους αθροιζόμενες εξειδικεύσεις του ποιοτικού και ποσοτικού αντικειμένου της παρούσας, ήτοι είδος φυσικού αντικειμένου, ομάδα στόχος, σκοπός και στόχευση του έργου και αντικείμενο εξειδίκευσης (ψηφιακές δεξιότητες). Το συγκεκριμένο σχόλιο/ παρατήρηση δεν είναι σαφές ως προς το ζητούμενό του, καθότι επιτρέπεται η άθροιση στο εν λόγω κριτήριο, καθώς επίσης επιτρέπεται και η προσκόμιση περισσότερων του ενός έργου («…τουλάχιστον ένα (1) έργο ΣΕΚ…»). Περαιτέρω επιβεβαιώνει την πεποίθηση της αναθέτουσας ότι μπορεί να καλυφθεί από κάποιο πλήθος παρόχων, ώστε να υφίσταται επαρκής ανταγωνισμός και να επιτυγχάνεται η στάθμη ποιότητας που έχει τεθεί από την πρόσκληση. | **25-07-2024** |